EURÓPSKA KOMISIA 


H#AskThePresident and #SpaceChat — Podmienky 
Spôsobilosť na účasť 


1. Zúčastniť sa môžu len jednotlivci, ktorí konajú za svoju osobu. Príspevky novinárov a zástupcov 
médií sa nebudú brať do úvahy. 
2. Účastníci mladší ako 18 rokov musia mať povolenie rodiča. 

Pravidlá účasti 

Účastníci musia predkladať videá v maximálnej dížke 30 sekúnd. 

4. Svoje videá môžu účastníci zdieľať prostredníctvom príbehov (stories), príspevkov a priamych 
správ na Instagrame, prostredníctvom funkcie Facebook Messenger, na Twitteri alebo e-mailom 
na adresu 
COMM-SOCIAL-MEDIA- TEAM ©) ec. europa.eu. 

5. Účastníci musia na týchto platformách otagovať Európsku komisiu. 

Každý účastník môže predložiť neobmedzený počet videí. 

7. Účastníci mladší ako 18 rokov musia ku každému video príspevku priložiť podpísané povolenie 
rodiča. 

8. Účastníci, ktorí sa dostanú do užšieho výberu, musia vyjadriť súhlas s vyhlásením o ochrane 

osobných údajov a vyplniť formulár o súhlase, aby sa ich video mohlo použiť. 

Podmienky 


9. Európska komisia nenesie žiadnu zodpovednosť za stratené, poškodené alebo nesprávne 
predložené videá bez ohľadu na to, za akých okolností k tomu došlo. 

10. Európska komisia nie je za žiadnych okolností zodpovedná za straty, škody či ujmu na zdraví 
účastníkov alebo tretích strán, ani za škody na majetku, ktoré boli spôsobené alebo ktoré 
účastníci či tretie strany utrpeli v súvislosti s nahrávaním a predložením video otázky. 

11. Komisia nenesie zodpovednosť za náklady, ktoré účastníkom vznikli v súvislosti s účasťou na tejto 
činnosti. 


Harmonogram 


12. Na Facebooku, Instagrame a Twitteri sa vymedzí obdobie na predkladanie video otázok 
a účastníci, ktorí sa dostanú do užšieho výberu, budú kontaktovaní krátko po uplynutí tejto 
lehoty. 


Kritériá výberu 


13. Budú sa uplatňovať tieto kritériá výberu: dodržanie stanovených podmienok, kvalita videa 
a relevantnosť otázky. 

14. Výber uskutoční v mene Európskej komisie porota zložená zo zamestnancov Európskej komisie 
na základe kritérií oprávnenosti a kritérií účasti. Porota vyberie päť najlepších príspevkov. Týchto 
piatich účastníkov budeme kontaktovať a vyzveme ich, aby vyjadrili súhlas s vyhlásením 
o ochrane osobných údajov a s týmito podmienkami. 


Poplatky 

Európska komisia ani žiadna iná organizácia konajúca v jej mene nebude vžiadnom momente 
žiadať nijakú formu platby ani nákupu za účasť na tejto činnosti. 

Všetci účastníci nesú zodpovednosť za všetky náklady alebo výdavky, ktoré im môžu vzniknúť 

v dôsledku nahrávania a predloženia videa (vrátane všetkých nákladov na prístup na internet). 


Vyjadrenie súhlasu s pravidlami 

Predložením príspevku používatelia súhlasia s podmienkami používania Instagramu, Facebooku 
a Twitteru. 

Zároveň súhlasia s tým, že ich Európska komisia môže kontaktovať prostredníctvom Instagramu, 
Facebooku, Twitteru alebo e-mailu. 

Európska komisia si vyhradzuje právo kedykoľvek zmeniť tieto podmienky bez predchádzajúceho 
upozornenia a zaväzuje sa ich aktualizovať na príslušnom webovom sídle. Účastník je povinný 
pravidelne sledovať tieto podmienky na uvedenej adrese, aby mu neunikli žiadne zmeny. 


Diskvalifikácia 

Príspevky, ktoré nie sú v súlade s vyššie uvedenými podmienkami, môžu byť diskvalifikované bez 
predchádzajúceho upozornenia. 

Účastníci, ktorí nesúhlasia s podmienkami alebo so spracovaním ich osobných údajov alebo ktorí 
stiahnu svoj súhlas s týmito podmienkami, budú automaticky diskvalifikovaní. 


Autorské právo 

Účastníci sa zaručujú, že sú jedinými autormi a držiteľmi práv k obsahu ich videa alebo 

k prípadnému dielu obsiahnutému v ich príspevku a že neporušujú a neporušia žiadne autorské 
práva, práva na súkromie, práva na podobizeň, ani žiadne iné práva tretích strán. 

Akýkoľvek dôkaz plagiátorstva, ktorým sa okrem iného rozumie neoprávnené používanie slov 

a myšlienok iného autora a ich prezentácia ako vlastných, povedie k diskvalifikácii. 

Účastníci takisto potvrdzujú, že všetky tretie strany, ktoré obsah vytvorili alebo sa akýmkoľvek 
spôsobom podieľali na tvorbe obsahu, už poskytli súhlas s uvedeným použitím (tzv. model 
release). 

Okrem vlastníctva autorského práva a súvisiacich práv účastníci vyhlasujú, že pri výrobe videa 
dodržali všetky príslušné právne predpisy (autorské právo, právo na ochranu súkromia atď.) a že 
získali všetky potrebné práva a povolenia. Účastníci musia vziať do úvahy, že ich príspevok môže 
zahfňať diela tretích strán (ako architektonické vzory, sochy, fotografie alebo ochranné známky) 
alebo práva na podobizeň (ak sú na fotografiách zobrazené identifikovateľné osoby). 

Účastníci nesmú robiť záznamy súkromných osôb bez ich súhlasu. Na zobrazenie detí na videu 
potrebujete súhlas ich rodičov. Predložením videa účastníci neodvolateľne prevádzajú na 
Európsku úniu celosvetové vlastníctvo k príspevku a všetky práva duševného vlastníctva, ktoré 

s ním súvisia. Európska únia nadobúda výhradné práva na použitie príspevku, pričom „použitím“ 
sa rozumie najmä uchovávanie, archivácia, reprodukcia, úprava, zmena, distribúcia, 
predvádzanie, uverejňovanie, tlač, zobrazovanie, vysielanie, sprístupňovanie, zdieľanie 

s verejnosťou, a to aj na sociálnych médiách, vytváranie odvodených diel, synchronizácia, preklad 
alebo iné využívanie príspevku v digitálnej i hmotnej forme. 

Európska únia takisto nadobúda právo povoliť opätovné použitie príspevku v súlade 

s rozhodnutím Komisie z 12. decembra 2011 o opakovanom použití dokumentov Komisie 
(2011/833/EÚ). 

Účastník sa musí takisto vzdať svojho práva byť označený za autora príspevku na účely vyššie 
uvedeného použitia. Predložením príspevku sa účastník zaručuje, že na základe svojho morálneho 
práva podľa autorského práva nebude namietať proti uvedeniu alebo neuvedeniu jeho mena 

v čase, keď bude jeho príspevok sprístupnený verejnosti (napríklad keď bude uverejnený na 
sociálnych médiách). 


Uplatniteľné právo 

Akýkoľvek spor súvisiaci s týmito podmienkami sa riadi právom Európskej únie, ktoré v prípade 
potreby dopíňa belgické hmotné právo. Pokiaľ spory, nezhody alebo nároky vyplývajúce z danej 
záležitosti alebo súvisiace s ňou nemožno vyriešiť vzájomnou dohodou medzi účastníkom 

a Európskou úniou, budú predložené súdom v Bruseli, ktoré majú v tejto súvislosti výlučnú 
právomoc. 


Ochrana údajov 

Túto činnosť organizuje oddelenie A1 Generálneho riaditeľstva Európskej komisie pre 
komunikáciu (prevádzkovateľ). 

Všetky zhromaždené osobné údaje (meno, štátna príslušnosť, dátum narodenia, poštová adresa, 
e-mailová adresa, telefónne číslo, účty na sociálnych médiách) bude spravovať prevádzkovateľ, 
sprostredkovateľ alebo ich dôveryhodní zástupcovia a použijú sa len na účely tejto komunikačnej 
činnosti. Takéto údaje sa neposkytujú tretím stranám. Údaje sa budú uchovávať do jedného roka 
po skončení obdobia na predkladanie príspevkov a potom sa automaticky vymažú. 

Európska komisia sa zaväzuje chrániť osobné údaje. Všetky osobné údaje sa spracúvajú v súlade 
s nariadením (EÚ) 2018/1725. So všetkými osobnými údajmi, ktoré spracúva Generálne 
riaditeľstvo pre komunikáciu alebo jeho dodávatelia, sa zaobchádza zodpovedajúcim spôsobom. 
Účastníci si môžu prečítať osobitné vyhlásenie o ochrane osobných údajov, kde získajú viac 
informácií o spracúvaní ich osobných údajov, a svoje práva si môžu uplatniť pomocou 
kontaktných údajov, ktoré sa vňom uvádzajú. 

Ak si účastníci chcú overiť, ktoré osobné údaje sa uchovávajú, ak ich chcú zmeniť, opraviť alebo 
vymazať, alebo ak majú otázky týkajúce sa informácií spracovaných v súvislosti s touto činnosťou 
alebo o svojich právach, môžu sa obrátiť na podporný tím prevádzkovateľa na adrese: COMM- 
SOCIAL-MEDIA-TEAM ©Bec.europa.eu. 

Ak to nestačí na vyriešenie ich obáv, môžu kontaktovať európskeho dozorného úradníka pre 
ochranu údajov (EDPS). Kontaktné údaje a podrobnosti o právach dotknutých osôb sú k dispozícii 


na internetových stránkach EDPS na adrese: https://edps.europa.eu/. 


Kontakt 

Ak chce účastník stiahnuť svoj súhlas s týmito podmienkami, môže kontaktovať oddelenie pre 
strategickú komunikáciu v rámci Generálneho riaditeľstva Európskej komisie pre komunikáciu na 
tejto adrese: 

COMM-SOCIAL-MEDIA- TEAM ©) ec.europa.eu. 

Ak sa chce účastník opýtať nejakú otázku pred alebo po predložení svojho videa, môže 
kontaktovať oddelenie, ktoré túto činnosť organizuje, na tejto adrese: 


COMM-SOCIAL-MEDIA- TEAM Bec.europa.eu. 


